钦定古今图书集成/理学汇编/字学典/第100卷 > 狄仁杰
## 钦定古今图书集成/理学汇编/字学典/第100卷 > 狄仁杰

按《唐书》本传：“狄仁杰，字怀英，并州太原人。举明经。天
授二年，以地官侍郎同凤阁鸾台平章事，历除内史，
谥曰文惠，睿宗封梁国公。”

按徐浩《古迹记》：大足中，则天太后赏纳言狄仁杰能
书。仁杰云：“臣自幼以来，不见好本，只率愚性，何由得
能？”则天乃出二王真迹二十卷，遣五品中使示。诸宰
相看讫表谢，登时将入。